《十二月初八日晓梦归故园》
宋代·舒岳祥

红藤枕上到家园，花木萧疏可若干。
陋巷夕阳人悄悄，旧墙新若竹娟娟。
数声啼鸟春愁破，几点残星夜话阑。
世事旋消还旋积，只留青史得千年。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。